kardosdrur/scandi-wiki huggingface dataset:
Greatest Hits (Kylie Minogue)

Greatest Hits er et opsamlingsalbum af den australske sangerinde Kylie Minogue, udgivet i 1992. Albummet indeholder 19 singler fra hendes album Kylie, Enjoy Yourself, Rhythm of Love og Let's Get to It, samt 3 sange indspillet specielt til optagelse på dette album.

Greatest Hits nåede førstepladsen på UK Albums Chart og blev Minogues trejde album på førstepladsen i Storbritannien. Albummet blev også certificeret platin med salg af 300.000 eksemplarer. Albummet var vellykket i Australien og nåede nummer tre på ARIA Charts. Det blev senere certificeret to gange platin af Australian Recording Industry Association med salg af 140.000 eksemplarer.

Singler 
Den første single "What Kind of Fool (Heard All That Before)" blev udgivet i Storbritannien i august i 1992. Sangen nåede nummer 14 på UK Singles Chart. Den anden single "Celebration" er en coverversion af Kool & the Gang-sangen. Den blev udgivet i november 1992 og nåede nummer 20 i Storbritannien.

Sporliste 
"I Should Be So Lucky" – 3:23
"Got to Be Certain" – 3:20
"The Loco-Motion" – 3:16
"Je Ne Sais Pas Pourquoi" – 4:01
"Especially for You" (feat. Jason Donovan) – 3:58
"Turn It into Love" – 3:37
"It's No Secret" – 3:58
"Hand on Your Heart" – 3:51
"Wouldn't Change a Thing" – 3:15
"Never Too Late" – 3:23
"Tears on My Pillow" – 2:28
"Better the Devil You Know" – 3:55
"Step Back in Time" – 3:06
"What Do I Have to Do" – 3:45
"Shocked" – 3:10
"Word Is Out" – 3:35
"If You Were with Me Now" (feat. Keith Washington) – 3:12
"Give Me Just a Little More Time" – 3:07
"Finer Feelings" – 3:53
"What Kind of Fool (Heard All That Before)" – 3:42
"Where In The World?" – 3:34
"Celebration" – 3:57

Hitlister

Referencer

Eksterne henvisninger 
Greatest Hits (Kylie Minogue) på Allmusic

Kylie Minogue-opsamlingsalbum
Kylie Minogue-musikvideoer og DVD
Opsamlingsalbum fra 1992
Opsamlingsalbum fra 2002
Namejs' ring

Namejs' ring () er en traditionel lettisk ring, som er yderst populær i Letland, hvor man kan købe den over alt i landet. Ringen forestiller tre reb, som er bundet sammen ved hjælp af en mindre tråd. De tre reb symboliserer Letlands tre regioner Letgallen, Livland og Kurland. Den tynde tråd symboliserer middelalderkongen Namejs, som skulle være ham som forenede de tre regioner, som før var splittede. Efter sammenlægning stod letterne stærkere mod fælles fjender. Ringen er oftest i sølv, men man kan også få den i guld. Ifølge traditionen må man ikke købe ringen til sig selv, men man skal derimod få den foræret.

Referencer 

Letland
Abraham Kuenen

Abraham Kuenen (16. september 1828 i Haarlem—10. december 1891 i Leiden) var en hollandsk teolog.

Kuenen, som var professor ved Leidens Universitet studerede både teologi og semitisk filologi, men samlede sig om det Gamle Testamente, på hvilket område han blev en af de mest fremragende repræsentanter for den kritiske forskning i slutningen af 1800-tallet. Hans skrifter udmærker sig alle ved skarpsindighed, klarhed og minutiøs omhu.

I sine værker: Historisch-kritisch onderzoek naar het ontstaan en de verzameling van de boeken des ouden verbonds, 1—3 (Leiden 1861—65, omarbejdet 1885—93), og De godsdienst von Israel tot den ondergang van den joodschen staat, 1—2 (Haarlem 1869—70) har han dels givet en kritisk analyse af det Gamle Testamentes skrifter, dels en fremstilling af dets religions historie ud fra lignende principper som dem, der ledede Wellhausen.

Kilder 
 

Teologer fra Nederlandene
Bibelforskere
Orientalister fra Holland
Ansatte ved Leidens Universitet
Faglitterære forfattere fra Nederlandene
Personer fra Haarlem
Salmonsens
Professorer fra Nederlandene
Maglehøj

Forstavelsen Magle i stednavne betyder stor. Der er ca. 40 steder i Danmark med navnet Maglehøj. Størstedelen af disse er gravhøje. Blandt disse kan nævnes:

 Maglehøj (Frederiksværk) – et areal i Kregme Sogn, Halsnæs Kommune
 Maglehøj (Øster Egesborg Sogn) – en bebyggelse i Øster Egesborg Sogn, Vordingborg Kommune
 Maglehøj (Stevns)
 Maglehøj (Odsherred)
Peptidhormon

Et peptidhormon er et peptid, der virker som hormon.  De fleste hormoner kan klassificeres som enten aminosyre–baserede hormoner (aminhormoner, peptidhormoner eller proteinhormoner) eller steroidhormoner. Peptidhormonerne består af mellem 3 og 200 aminosyrer, og som alle andre aminosyre-baserede hormoner er de vandopløselige og virker på receptorer på overfladen af mål-cellerne og starter derved en intracellulær signaltransduktion, der oftest ender med en specifik transskriptionsfaktor, der enten aktiverer eller hæmmer et eller flere gener til et specifikt hormonrespons.

Postsyntetisk modifikation 

Ligesom alle andre peptider og proteiner syntetiseres peptidhormoner intracellulært fra aminosyrer ud fra information indkodet i gener i genomet.
Det primære produkt efterbehandles normalt, før det kan sendes ud af cellen som hormon. Ofte sker den postsyntetiske modifikation igennem flere trin fra et preprohormon, et forstadium, der modificeres f.eks. ved fjernelse af en eller flere aminosyrer som den N-terminale signalsekvens eller glykosylering. Det modificerede genprodukt er så pakket i membran-bundne sekretoriske vesikler, hvis indhold udskilles som hormon fra cellen til blodbanen ved exocytose i respons til en secundær messenger, f.eks. Ca2+ eller cAMP. Nogle peptidhormoner, angiotensinerne, reagerer også med intracellulære receptorer i de syntetiserende celler ligesom proteinhormonerne GFGH-2 (eng. basic fibroblast growth factor-2) og PTHrP (eng. parathyroid hormone-related protein).

Glycosylering 

Mange af peptidhormonerne er glycosyleret, hvilket har betydning for efterbehandlingen af proformerne, for receptorinteraktion, biodistribution og 
biostabilitet.

Bemærkelsesværdige peptidhormoner

Se den engelske Wikipedia for en liste over 23 peptidhormoner og mere end 50 humane hormoner

Adskillige overordnede peptidhormoner secerneres (udskilles) af hypofysen (eng. pituitary gland)

Fra hypofysens forlap:
 Prolaktin eller laktotropt hormon (eng. prolactin) der regulerer mælkeproduktionen.

 ACTH adrenocorticotropt hormon (eng. adrenocorticotropic hormone) der regulerer udskillelsen af glucocorticoider fra binyrebarken

 GH væksthormon (eng. growth hormone) der regulerer knogler, muskler og lever 

Fra hypofysens baglap:
 ADH antidiuretisk hormon, vasopressin (eng. antidiuretic hormone)
 Oxytocin, “kærlighedshormonet”

Fra parathyreoidea udskilles:
 Parathyroideahormonet

Fra hjertet udskiller:
 ANP eller ANF, et af flere natrium-regulerende hormoner (eng. atrial-natriuretic peptide eller atrial natriuretic factor)

Fra bugspytkirtlen, pancreas udskilles:
 Glukagon
 Insulin 
 Somatostatin også forkortet GHIH fra eng. growth hormone-inhibiting hormone)

Fra mave-tarmkanalen udskilles:
 Cholecystokinin (CCK eller CCK-PZ) 
 Gastrin

Fra fedtvæv udskilles:
 Leptin

Se også 

 Antimikrobielle peptider
 Neuropeptider

Henvisninger
Festival of Endless Gratitude

Festival of Endless Gratitude er en international musikfestival, der første gang fandt sted i Brattleboro, Vermont i 2007. Festivalen blev sidenhen givet videre som en gave til en kreds af danske musikentusiaster med ambitioner om at videreføre ånden og skabe en ny og atypisk festival i København.

Festivalen har over 3-5 dage fundet sted i København hvert år siden 2009. I 2011 blev festivalen afholdt simultant i København og Brattleboro, og festivalerne live streamede til hinanden.

Den danske aflægger af festivalen inkluderer også kunst, litteratur, performance mv.

Eksterne henvisninger
http://www.foeg.dk 

Musikfestivaler i Danmark
Musik i København
Nouveau Parti anticapitaliste

Nouveau Parti anticapitaliste (NPA) er et fransk politisk parti.
Direkte oversat til dansk betyder partinavnet: Det nye antikapitalistiske parti. Partiet er grundlagt i 2009 og partiets program indeholder elementer af:
 Antikapitalisme
 Socialisme
 Internationalisme
 Økologi
 Øko-socialisme
 Antiproduktivisme
 Demokratisme
 Feminisme

Mandater 
 Partiet er ikke repræsenteret ved mandater i Assemblée Nationale, Senatet eller Europa-Parlamentet(2011)

Ekstern henvisning 
 

Politiske partier i Frankrig
Etableret i 2009
Lutte ouvrière

Lutte ouvrière (LO) er et fransk politisk parti. Direkte oversat til dansk betyder partinavnet: Arbejdernes kamp. Partiet er grundlagt i 1939 og partiets program indeholder elementer af:
 Trotskisme
 Marxisme
 Internationalisme
 Kommunisme
 Feminisme

Præsidentvalg 
Arlette Laguiller var kandidat for LO ved præsidentvalgene i 1974, (hun fik 2,33 procent af stemmerne), i 1981 (2,21 procent), i 1988 (1,99 procent), i 1995 (5,30 procent), i 2002 (5,72 procent) og i 2007 (1,33 procent),

Nathalie Arthaud var kandidat for LO ved præsidentvalgene i 2012, (hun fik 0,56 procent af stemmerne.) og i 2017 (0,64 procent) og i 2022 (0,56 procent).

Mandater 
 Partiet er ikke repræsenteret ved mandater i Assemblée Nationale, Senatet eller Europa-Parlamentet(2011)

Referencer

Eksterne henvisninger 
 

Politiske partier i Frankrig
Etableret i 1939
Europe Écologie Les Verts

Europe Écologie Les Verts (EELV) er et fransk politisk parti.
Direkte oversat til dansk betyder partinavnet: Europa Økologi De Grønne, grunden til dette noget spøjse navn er, at partiet
er en sammenslutning af partiet De Grønne og kandidater fra Europe Écologie, som er en løs sammenslutning af grønne politikere i Europaparlamentet
Partiet er grundlagt i 2010 og partiets program indeholder elementer af:
 Økologi
 Grøn Politik
 Føderalisme
 Antivækst
 Altermondialisme

Resultater ved præsidentvalg

Ekstern henvisning 
 

Politiske partier i Frankrig
Etableret i 2010
Grønne partier
Parti Radical de Gauche

Parti radical de gauche (PRG) er et fransk politisk parti. 
Direkte oversat til dansk betyder partinavnet: Det radikale venstreparti. Partiet er et centrum-venstre parti og er grundlagt i 1972. Partiprogrammet indeholder elementer af:
 Radikalisme
 Socialliberalisme
 Europaføderalisme

Resultater ved præsidentvalg

Ekstern henvisning
  

Politiske partier i Frankrig
Socialliberale partier
Etableret i 1972
Parti de gauche

Parti de gauche (PG) er et fransk politisk parti.
Direkte oversat til dansk betyder partinavnet: Venstrepartiet. Partiet er grundlagt i 2009 som et udbryderparti fra Socialistpartiet. Partiets program indeholder elementer af:
 Socialisme
 Økologi
 Republikanisme
 Antikapitalisme

Mandater

Eksterne henvisninger 
 

Politiske partier i Frankrig
Etableret i 2009
Partier repræsenteret i Europa-Parlamentet
Mouvement démocrate

Mouvement démocrate (MoDem) er et fransk politisk parti.
Direkte oversat til dansk betyder partinavnet: Den demokratiske bevægelse. Partiet er grundlagt i 2007 af François Bayrou, som et udbryderparti fra det tidligere UDF-parti. Partiets program indeholder elementer af:
 Centrisme
 Socialliberalisme
 Europæisk føderalisme
 Progressivisme

Referencer

Ekstern henvisning 
 

Politiske partier i Frankrig
Etableret i 2007
Nouveau Centre

Les Centristes (LC) indtil 11. december 2016 kendt som: Nouveau Centre (NC) er et fransk politisk parti.

Direkte oversat til dansk betyder partinavnet: Det nye centrum. Partiet er grundlagt i 2007 af resterne af Union pour la démocratie française efter, at François Bayrou havde sprængt partiet, ved oprettelsen af Mouvement démocrate. Partiets program indeholder elementer af:
 Centrisme
 Socialliberalisme
 Liberalisme
 Kristendemokrati
 Europæisk føderalisme
 
Les Centristes deltager i valgalliancen Unionen af demokrater og uafhængige (UDI).

Mandater

Ekstern henvisning 
 

Politiske partier i Frankrig
Etableret i 2007
Amerikanske Jomfruøers fodboldforbund

United States Virgin Islands Soccer Federation () er det styrende organ for fodbold på De amerikanske jomfruøer.

Eksterne henvisninger 
 http://www.fifa.com/associations/association=vir/index.html 

Sport i Amerikanske Jomfruøer
Nationale fodboldforbund i CONCACAF
Etableret i 1989
Parti Radical

Parti radical (RAD) er et fransk liberalt parti.
Direkte oversat til dansk betyder partinavnet: Det radikale parti. Partiet er grundlagt i 1901 og er dermed det ældste politiske parti i Frankrig. Partiets program indeholder elementer af:
 Radikalisme
 Republikanisme
 Humanisme
 Sekularisme

Mandater

Ekstern henvisning 
 

Politiske partier i Frankrig
Liberale partier
Etableret i 1901
Mouvement pour la France

Mouvement pour la France (MPF) () er et fransk politisk parti.
Direkte oversat til dansk betyder partinavnet: Bevægelsen for Frankrig. Partiet er grundlagt i 1994. Partiets program indeholder elementer af:
 Suverænisme
 Konservatisme
 Euroskepticisme
 Kristendemokrati

Mandater

Ekstern henvisning 
 

Politiske partier i Frankrig
Etableret i 1994
Debout la France

Debout la France (DLF) tidligere: Debout la République (DLR) er et fransk politisk parti.
 
Direkte oversat til dansk betyder partinavnet: Rejs jer for Frankrig (tidligere: Rejs jer for republikken). Partiet er grundlagt i 1994. Og partiets program indeholder elementer af:
 Gaullisme
 Suverænisme
 Interventionnisme
 Republikanisme

I oktober 2014 skiftede partiet navn fra Debout la République (DLR) til Debout la France (DLF).

Europæisk parti 
Debout la France er medlem af det transeuropæiske parti EUDemokraterne.

Præsidentvalget 2012 
Ved første runde af præsidentvalget i Frankrig 2012 fik partiets kandidat Nicolas Dupont-Aignan 1,79 % af stemmerne på landsplan. Han er borgmester i Yerres, der er én forstad ved Évry i det sydøstlige Paris. Her fik han 24,88 % af stemmerne.

Eksterne henvisninger 

 
 

Politiske partier i Frankrig
Gaullistiske partier
Etableret i 1994
U/20 Europamesterskabet i Volleyball 2012

U20 EM i volleyball for herrer i 2012 bliver afholdt i Danmark og Polen i perioden 23. august – 2. september 2012. På dansk jord skal der spilles i Randers og i Polen, hvor også finalerne spilles, bliver der spillet i Rewal. Sport Event Danmark er partner bag U20 EM 2012.

Kvalifikation 
Kvalifikationen er endnu ikke afsluttet.

Hold 
Indtil videre er det kun Polen og Danmark der er sikret deltagelse ved mesterskaberne da de er værtslande

Grupper 
De to grupper vil blive fastlagt efter endt kvalifikation.

Arenaer 
Gruppe B bliver spillet i Randers, mens Gruppe A, semi finaler samt finaler bliver spillet i Rewal i Polen

Sport i 2012
Volleyballkonkurrencer
Anguillas fodboldforbund

Anguilla Football Association er det styrende organ for fodbold på Anguilla.

Eksterne henvisninger 
 http://www.fifa.com/associations/association=aia/index.html 

Fodboldforbund
Etableret i 1990
Nationale fodboldforbund i CONCACAF
Antigua og Barbudas fodboldforbund

Antigua and Barbuda Football Association er det styrende organ for fodbold i Antigua og Barbuda. Det organiserer Antigua og Barbudas fodboldlandshold.

Konkurrencer 
Det er ABFA som fører tilsyn med administrationen af Antigua og Barbuda's fodbold-ligaer; Premier Division, First Division, Second Division og den Kvindelige Division samt Antigua and Barbuda FA Cup.

Stadion 
Antigua Recreation Ground er ABFA's officielle nationale stadion. Det blev for nylig godkendt til at være vært for kvalifikations-kampene til VM 2010. Et forsøg på at få Sir Vivian Richards Stadium godkendt til kampe blev afvist på grund af igangværende arbejde.

Eksterne henvisninger 
 ABFA – Official Site 
 Antigua and Barbuda  at the FIFA website

Kilder 

Fodboldforbund
Etableret i 1928
Nationale fodboldforbund i CONCACAF
Feministiskt initiativ (Sverige)

Feministiskt initiativ (forkortet FI eller F!) er et politisk parti i Sverige.

Partiets hjertesag er radikal feminisme. Partiet blev grundlagt den 4. april 2005, og ved det efterfølgende årsmøde i september samme år blev det vedtaget at omdanne det til et reelt politisk parti. Partiet har stillet op med kandidater ved Rigsdagsvalget 2006, Europaparlamentsvalget 2009 og Riksdagsvalget 2010, men har ikke opnået nok stemmer til at komme ind. Ved Europaparlamentsvalget 2014 vandt Feministisk Initiativ en enkelt plads i Europaparlamentet. Dette er den eneste gang at Feministisk Initiativ blev repræsenteret. Ved valget Riksdagsvalget i Sverige 2014 fik partiet 3,12% af stemmerne, og klarede dermed ikke spærregrænsen på 4%.

Blandt andet har det givet FI stor medieopmærksomhed, at partiet ønskede at afskaffe ægteskabs- og partnerskabslovgivning i Sverige, og i stedet erstatte disse med en samlivslov som ikke indeholder forudsætninger om samlivets art.

Partiet har oplevet interne stridigheder, og enkelte tidligere centrale medlemmer har meldt sig ud, fordi de mente at organisationen havde en for venstreradikal linje.

Partiet ideologiske udgangspunkt er "antiracistisk femminisme".

Partiet har tre søsterpartier i Danmark, Norge, og Finland, af samme navn. Alle partier deler det samme logo og navn.

Partiledere 
 Sofia Karlsson, Devrim Mavi, Gudrun Schyman 2005–2006
 Sofia Karlsson, Gudrun Schyman 2006–2007
 Gudrun Schyman, Stina Sundberg 2007–2011
 Sissela Nordling Blanco, Carl Emanuelsson, Stina Svensson 2011–2013
 Sissela Nordling Blanco, Gudrun Schyman, Stina Svensson 2013–2015
 Sissela Nordling Blanco, Gudrun Schyman 2015–2016
 Gudrun Schyman 2016–2017
 Victoria Kawesa, Gudrun Schyman 2017
 Gudrun Schyman 2017–2018
 Gita Nabavi, Gudrun Schyman 2018–

Valgresultater

Riksdagsvalget

Europa-Parlamentsvalg

Referencer

Eksterne henvisninger 

 

Politiske partier i Sverige
Feministiske partier
Etableret i 2005
Partier repræsenteret i Europa-Parlamentet
J.O.F. Morris

James Ogilvy Fairlie "Jof" Morris (8. januar 1856 i Prestwick, Skotland – 8. april 1906) var en skotsk professionel golfspiller, som i 1870'erne og 1880'erne flere gange deltog i The Open Championship med tredjepladsen i 1878 som bedste resultat. Han er måske bedre kendt som Tom Morris, Sr.'s søn og Tom Morris, Jr.'s lillebror, men han opnåede altså ikke helt de samme resultater som sin far og storebror, som begge vandt The Open Championship fire gange.

J.O.F. Morris designede bl.a. golfbanen til Hesketh Golf Club i Southport i 1885.

Kilder / eksterne henvisninger 

 the-sports.org – J.o.f. Morris 
 Antique Golf Clubs from Scotland – Clubmakers – J O F Morris 
 ElectricScotland.com – The Life of Tom Morris – Chapter XX: Matches of Tom and his son Jamie 
 English Golf Union – Hesketh Golf Club 
 David Malcolm, Peter E. Crabtree: Tom Morris of St Andrews - The Colossus of Golf (Berlinn Limited, 2010)

Golfspillere fra Skotland
Curaçaos kvindefodboldlandshold

Curaçaos kvindefodboldlandshold er det nationale kvindefodboldlandshold på Curaçao som reguleres af Curaçao Football Federation.

Resultater

VM 

*Omfatter kampe vundet på straffespark.
**Kvalificeret som .

CONCACAS 

*Omfatter kampe vundet på straffespark.
**Kvalificeret som .

Eksterne henvisninger 
 http://www.fifa.com/associations/association=cuw/ranking/gender=f/index.html 

Kvindefodboldlandshold
Curaçao
Battlefield: Bad Company 2

Battlefield: Bad Company 2 er det 8. spil i serien Battlefield. Spillet er udviklet af det svenske firma EA Digital Illusions CE ("DICE") og udgivet af Electronic Arts for Microsoft Windows, PlayStation 3, Xbox 360 og iOS-systemerne. Spillet blev udgivet i marts 2010.

Se også 
 Aimbot Hjælpeprogram der anvendes til at snyde i PC-spil.
 

Computerspil fra 2010
Bad Company 2
First-person shooter
Digital Illusions
IOS-spil
Windows-spil
PlayStation 3-spil
Xbox 360-spil
The Open Championship 1879

The Open Championship 1879 var en golfturnering afholdt på St Andrews Links i St Andrews, Skotland i 1879 og arrangeret i fællesskab af Prestwick Golf Club, Royal and Ancient Golf Club of St Andrews og Honourable Company of Edinburgh Golfers. Turneringen var den 19. udgave af The Open Championship, og det var tredje gang at St Andrews Links lagde græs til mesterskabet. 47 spillere, 35 professionelle og 12 amatører, deltog i turneringen, som blev afviklet som en slagspilsturnering over 36 huller.

Mesterskabet blev vundet af Jamie Anderson, som dermed vandt titlen for tredje gang i træk, idet han også havde vundet de to foregående udgaver af The Open Championship. Denne titel blev dog hans sidste. Andersons spil på de sidste fire huller blev afgørende for udfaldet, idet han holede sit tredjeslag på 15. hul og lavede mesterskabets første hole-in-one på 17. hul, hvilket gav ham tre slags forspring til de nærmeste forfølgere.

Resultater

Kilder / eksterne henvisninger 
OpenGolf.com – Previous Opens – St Andrews 1879
Antique Golf Clubs from Scotland – Open Championship – 1879: St Andrews

Noter 

1879
Sport i 1879
C. Limprecht

C. Limprecht (eller Limpricht) (født efter 1750 i Berlin, virksom 1781-1782) var en tysk silhuettør virksom i Danmark.

C. Limprecht udførte sine arbejder på en såkaldt silhuetmaskine og monterede sine klippede silhuetter i kobberstukne rammer. Under en del ser man hans signatur C:L:, men mange har i stedet et utydeligt F, for kobberstikkeren Johan Gottlieb Friedrich, der i de tilfælde har stået for rammen. Seks brystbilleder, indklæbede i ramme, kostede en Rigsdaler og tre Mark. For ganske små silhuetter til at sætte i ringe tog han fra en til to Rigsdaler, alt eftersom de skulle opklæbes på papir, perlemor eller elfenben.

De fleste af hans værker findes i Det Kongelige Bibliotek.

Silhouetterede personer

Fyrstelige personer 
 Arveprins Frederik
 Christian VII
 Frederik VI
 Frederik Carl Ferdinand af Braunschweig-Lüneburg-Bevern
 Juliane Marie af Braunschweig-Wolfenbüttel
 Louise Augusta af Danmark
 Sophie Frederikke af Mecklenburg-Schwerin

Adelige personer 
 Magnus Ernst von Fircks
 August Hennings
 Adolph Sigfried von der Osten
 Engel Schack

Borgerlige personer 

 Selvportræt
 Jens Bang
 Christian Samuel Barth
 Hans Beck
 Erik Branth
 Ferdinand Braun
 John Brown
 Thomas Bruun
 Johan Frederik Classen
 Peter Cramer
 Nicolai Dajon
 Carl Ferdinand Degen
 Jacob Drejer
 Carsten Ehlers
 Erich Erichsen
 Mauritz Frydensberg
 W.H.R.R. Giedde
 Søren Gyldendal
 Eiler Hammond
 Juliane Marie Jessen
 Jørgen Kierulf
 Christian Knudsen
 Thomas Hammond Meldahl
 Peter Meyn
 Nicolaus Møller
 Hans Næss
 Christen Henriksen Pram
 Christian Gottlob Proft
 Knud Lyne Rahbek
 Jørgen Henrich Rawert
 Niels Ditlev Riegels
 Ditlev Ludvig Rogert
 Michael Rosing
 Hans Christian Sneedorff
 Thomas Thaarup
 Johann Clemens Tode
 Peder Kofod Trojel
 Jens Wadum
 Peter Caspar Wessel-Brown
 Hans West
 Frederik Christian Winsløw
 Franz Peter Zeyer
 Hans Hinrich Zielche
 Johan Zoëga

Kilder 
 

Kunstnere fra Danmark
Danskere i 1700-tallet
Max Graf

Max Graf (født 1. oktober 1873 i Wien, død 24. juni 1958 sammesteds) var en østerrigsk musikforfatter.

Graf var lærer i musikæstetik ved konservatoriet i sin fødeby og bekendt som forfatter af livfulde musiklitterære skrifter: Deutsche Musik im 19. Jahrhundert (1898), Die Musik im Zeitalter der Renaissance (1905), Die innere Werkstatt des Musikers (1910) med flere; han har også oversat forskellig fransk musiklitteratur.

Kilder 

 

Musikhistorikere
Musikkritikere
Musikforskere fra Østrig
Faglitterære forfattere fra Østrig
Oversættere fra Østrig
Østrigere i 1800-tallet
Østrigere i 1900-tallet
Personer fra Wien
Salmonsens